ফিল্ডস ১৮৬৩ সালের ১৪ মে অন্টারিওর হ্যামিল্টনে জন্মগ্রহণ করেন। তিনি টরন্টো বিশ্ববিদ্যালয় থেকে ১৮৮৪ সালে গ্র্যাজুয়েট হন। তিনি ১৮৮৭ সালে জনস হপকিন্স বিশ্ববিদ্যালয় থেকে পিএইচডি ডিগ্রি লাভ করেন। তিনি জনস হপকিন্স বিশ্ববিদ্যালয় এ দুই বছর শিক্ষকতা করেন। তিনি টরন্টো বিশ্ববিদ্যালয় এ শিক্ষকতা করার জন্য ১৯০২ সালে কানাডায় ফিরে আসেন। তিনি ১৯১৯ থেকে ১৯২৫ সাল পর্যন্ত রয়েল কানাডিয়ান ইন্সটিটিউট এর প্রেসিডেন্টের দায়িত্ব পালন করেন। তিনি ১৯০৭ সালে রয়েল সোসাইটি অব কানাডা এবং ১৯১৩ সালে রয়েল সোসাইটি অব লন্ডন এর ফেলো নির্বাচিত হন।

parasol-wing: ডানা দেহ কাঠামোর সাথে সরাসরি যুক্ত নয় এবং গাঠনিক সমর্থন দেয়া হয় যখন strut এর মাধ্যমে অথবা (পুরান মডেলের ক্ষেত্রে) তারের মাধ্যমে

আরোহী ডাটাবেস তত্ত্ব (ইংরেজি: Inductive database theory) হল উপাত্ত খনন প্রক্রিয়ার গবেষণা থেকে উদ্ভূত একটি ডাটাবেস তত্ত্ব যাতে একটি নতুন ধরনের ডাটাবেস, যার নাম দেয়া হয়েছে আরোহী ডাটাবেস, কীভাবে কাজ করে তার আলোচনা করা হয়। আরোহী ডাটাবেসে প্রচলিত ডাটাবাসের মত উপাত্ত ছাড়াও এই উপাত্তগুলি থেকে সাধারণীকৃত বিন্যাস বা প্যাটার্নও রক্ষিত থাকে। ব্যবহারকারীরা বিশেষ ধরনের আরোহী কোয়েরি ভাষার মাধ্যমে এই উপাত্ত ও বিন্যাসগুলি কোয়েরি করতে পারেন।

স্টোনওয়াল ইন-এর প্রভাব পরবর্তি কালের আমেরিকান রাজনীতিতে ব্যাপক ভাবে পড়েছিলো। নিউ ইয়র্কের মেয়র জন লিন্ডসের প্রেসিডেন্টশিয়াল ক্যম্পেইনের সামনে সমকামীরা দল বেঁধে বিক্ষোভ প্রদর্শন করে। তাদের আন্দোলনের মুখে মেয়র পুলিশকে নির্দেশ দিতে বাধ্য হন – সমকামী বারে হানা দিয়ে লোকজনকে গ্রেপ্তার এবং হেনস্তা না করতে। সংখ্যালঘু যৌনপ্রবৃত্তির কারণে সমকামীরা রাষ্ট্রীয়ভাবে যে নিপীড়নের স্বীকার হচ্ছিলেন, তা থেকে মুক্তির পথে এগুতে পারলেন তারা। এই দিনটিকে স্মরণ করে সমকামী অধিকার কর্মীরা প্রতি বছর গৌরব পদযাত্রায় অংশ নিয়ে থাকেন।

আরব্য পুরাণ হল আরব জাতির একগুচ্ছ প্রাক-ইসলামী প্রাচীন ধর্মবিশ্বাস। ইসলামের আগমনের পূর্বে, মক্কার কাবায় অসংখ্য দৈত্য, জিন, উপদেবতা বা সাধারণ আদিবাসী দেবতা ও অন্যান্য দেবদেবীর মূর্তি ছিল। এগুলি ছিল প্রাক-ইসলামী আরবের বহুদেববাদী সংস্কৃতির প্রতিভূ। কাবা ছিল হুবাল নামে এক দেবতার প্রতি উৎসর্গিত। এখানে তিন প্রধান দেবী লাত, উজ্জা ও মানাতের মূর্তি ছিল। এই বৈচিত্র্য থেকে বোঝা যায়, আরব্য পুরাণ এক ব্যতিক্রমী প্রসার লাভ করেছিল। প্রাক-ইসলামী দেবদেবীদের অনেক মূর্তির প্রমাণ পাওয়া যায়। বিশেষ করে কাবার কাছে এই রকম মূর্তি অনেক ছিল। এই ধরনের মূর্তির সংখ্যা ছিল আনুমানিক ৩৬০।

শাহপরান সরকারি কলেজ, সিলেট (পূর্বনাম:গভঃ কমার্শিয়াল ইনস্টিটিউট, সিলেট) বাংলাদেশের একটি উচ্চ মাধ্যমিক স্তরের শিক্ষা প্রতিষ্ঠান, যেটি সিলেট বিভাগীয় সদরে অবস্থিত। ব্যবসায় শিক্ষার ক্ষেত্রে বৃহত্তর সিলেট অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।

সামারা মেট্রো (রুশ: Самарское Метро) রাশিয়ার সামারা শহরকে সেবা প্রদানকারী দ্রুত পরিবহন ব্যবস্থা। এটি ১৯৮৭ সালে চালু হয়। মেট্রোটিতে একটি লাইন এবং ৯টি স্টেশন আছে। ১০.২ কিমি দীর্ঘ উভমুখী রেললাইন নিয়ে মেট্রোটি গঠিত।

নিরক্ষীয় অঞ্চলের ১০° উত্তর এবং দক্ষিণ অক্ষাংশ এলাকার অধিকাংশ হচ্ছে ক্রান্তীয় বৃষ্টিঅরণ্য প্রভাবিত এলাকা। আবার ৫৩°উত্তর এবং ৬৭°উত্তর দ্রাঘিমাংশের মধ্যে রয়েছে উত্তরের বন।

দক্ষিণ কাট্টলী চট্টগ্রাম সিটি কর্পোরেশনের আওতাধীন ১১নং ওয়ার্ড। এ ওয়ার্ডের উত্তরাংশের প্রশাসনিক কার্যক্রম চট্টগ্রাম সিটি কর্পোরেশনের পাহাড়তলী থানার আওতাধীন এবং দক্ষিণাংশ হালিশহর থানার আওতাধীন। এটি ২৮৭নং চট্টগ্রাম-১০ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল: